BEM เด้ง 2% ขานรับผู้โดยสาร เดือน ก.ย. โต 2 เท่าตัว โบรกชูเป้า 10.20 บ.
BEM ดีดบวก 2% รับอานิสงส์ผู้โดยสารเดือนกันยายน อยู่ที่ 3.44 แสนเที่ยว/วัน โต 244% โบรกแนะนำราคาเป้าหมาย 10.20 บ.
BEM ดีดบวก 2% รับอานิสงส์ผู้โดยสารเดือนกันยายน อยู่ที่ 3.44 แสนเที่ยว/วัน โต 244% โบรกแนะนำราคาเป้าหมาย 10.20 บ.
10 ต.ค. 2565

ผู้สื่อข่าวรายงานว่า วันนี้ (10 ต.ค.65) ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 16:01 น. อยู่ที่ระดับ 8.90 บาท บวก 0.15 บาท หรือ 1.71% สูงสุดที่ระดับ 8.95 บาท ต่ำสุดที่ระดับ 8.70 บาท ด้วยมูลค่าการซื้อขาย 379.05 ล้านบาท

บล.กสิกรไทย ระบุในบทวิเคราะห์ว่า ทางฝ่ายวิจัยแนะนำราคาเป้าหมายที่ 10.20 บาท โดยมีปัจจัยหนุนจากล่าสุดรายงาน Ridership ของ MRT เดือนก.ย. ออกมาอยู่ที่ 3.44 แสนเที่ยว/วัน เพิ่มขึ้น 7.50% จากเดือนก่อน และเพิ่มขึ้น 244% จากงวดเดียวกันของปีก่อน หรือเท่ากับ 98% ของก่อนการระบาดโควิด-19 ซึ่งดีกว่าที่คาดการณ์